TISCO ลุ้นกำไรไตรมาส 1 แตะ 1.78 พันลบ. ทั้งปี 6.9 พันลบ. แนะซื้อเป้า 110 บาท
TISCO ลุ้นกำไรไตรมาส 1/65 แตะ 1.78 พันลบ. ทั้งปี 6.9 พันลบ. โบรกชู coverage ratio สูงสุด 237% แถมปันผลยีลด์สูง 7% แนะซื้อเป้า 110 บาท
TISCO ลุ้นกำไรไตรมาส 1/65 แตะ 1.78 พันลบ. ทั้งปี 6.9 พันลบ. โบรกชู coverage ratio สูงสุด 237% แถมปันผลยีลด์สูง 7% แนะซื้อเป้า 110 บาท
27 มี.ค. 2565

บล.เคทีบีเอสที ระบุในบทวิเคราะห์วันนี้ (24 มี.ค.2565) ว่า บริษัท ทิสโก้ไฟแนนเชียลกรุ๊ป จำกัด (มหาชน) หรือ TISCO แนะซื้อ เป้า 110.00 บาท โดยประมาณการกำไรสุทธิในไตรมาส1/2565 ที่ 1.78 พันล้านบาท ทรงตัวได้ดี ทั้งเทียบช่วงเดียวกันของปีก่อน และเทียบไตรมาสก่อนหน้า (ไตรมาส 1/2564 และไตรมาส 4/2564  ฐานสูงมาก เนื่องจากมีรายได้พิเศษเข้ามาช่วยเยอะ) จากการตั้งสำรองฯที่ลดลง 63% เทียบช่วงเดียวกันของปีก่อน และลดลง 24% เทียบไตรมาสก่อนหน้า
ขณะที่ NIM ยังอยู่ในระดับสูงมากที่ 5.10% จาก 4.67% ในไตรมาส 1/2564 จาก cost of fund ที่ลดลงจากไม่มีการ rollover sub-debt ที่อัตราดอกเบี้ยสูง ด้าน NPLs จะเพิ่มขึ้นอยู่ที่ 2.50% จาก 2.40% ในไตรมาส 4/2564 จากสินเชื่อที่หดตัวลงเป็นหลัก
โดยยังคงประมาณการกำไรสุทธิปี 2565 อยู่ที่ 6.9 พันล้านบาท เพิ่มขึ้น 1.4% เทียบช่วงเดียวกันของปีก่อน เพราะฐานสูงในปี 2564 ขณะที่เราคาดว่าแนวโน้มกำไรในไตรมาส 2/2565 จะเพิ่มขึ้น เทียบช่วงเดียวกันของปีก่อน ได้จากสำรองที่ลดลงต่อเนื่อง รวมถึงการกลับมาเร่งปล่อยสินเชื่อที่มีผลตอบแทนสูงอย่างสมหวังมากขึ้น
ด้านราคาหุ้นมีการปรับตัวเพิ่มขึ้น 3% เมื่อเทียบกับ SET ในช่วง 1 เดือนที่ผ่านมา จากแรงซื้อสะสมก่อนจะประกาศ XD วันที่ 29 เม.ย. 22 โดยยังชอบ TISCO เพราะมีความเสี่ยงน้อยกว่ากลุ่มในการตั้งสำรองฯเพิ่มขึ้นจาก coverage ratio อยู่สูงที่สุดที่ 237% และยังคง จ่ายเงินปันผลได้ในระดับสูงราว 7.15 บาทต่อหุ้น คิดเป็น dividend yield ที่อยู่ในระดับสูงราว 7% ได้ (จ่ายปีละครั้ง XD ช่วงเดือน เม.ย.) จึงแนะนำ “ซื้อ” เพื่อรอรับเงินปันผล